Sign in / Join .st0{fill:#34437F;} .st1{fill:#878787;} Monday, October 18, 2021 ikteb hawn… Fittex L-FA Pollakka titlob lill-FIFA biex tinvestiga rapporti foloz dwar razziżmu Minn talk.mt October 18, 2021 talk.mt L-FA Pollakka se titlob lill-FIFA biex tieħu azzjoni kontra nies li għamlu dak li tgħid li huma akkużi foloz ta' razziżmu kontra d-difensur Kamil Glik wara taqbida tal-massa sħuna waqt il-logħba kontra l-Ingilterra, qal il-kap tal-Assoċjazzjoni tal- Football tal-pajjiż, Cezary Kulesza. Il-Polonja qabel kienet qalet li l-players tagħha ma abbużawx razzjalment mid-di­fensur Ingliż, Kyle Walker, waqt il-frakass, li seħħ waqt id-draw ta' 1-1 fil-logħba ta' kwalifikazzjoni għat-Tazza tad-Dinja li saret f'Varsavja, f'Settembru. "Jien ħadt deċiżjoni li l-Assoċjazzjoni tal-Football Pollakka biex tapplika lill- FIFA biex tikkastiga lil dawk li akkużaw b'mod mhux ġustifikat lil Kamil Glik b'imġieba razzista waqt il-partita kontra l-Ingilterra," kiteb Kulesza fuq Twitter. "Jien kont konvint mill-bidu li dawn l-allegazzjonijiet kienu kompletament fo­loz u għaldaqstant aħna se nintervjenu uffiċjalment." Kulesza ma speċifikax fit-Tweet lil min se jimmiraw l-ilmenti. Il-korp governattiv dinji, il-FIFA, qalet f'Settembru li kienet qed tinvestiga t-tilwima. Immaġini televiżivi wrew li Glik kien qaras għonq Walker iżda ma kienx ċar jekk dak waħdu kienx ikkawża it-taqbida. Glik u l-player Ingliż, Harry Maguire ġew murija l-karta s-safra wara l-inċident. Il-manager Ingliż, Gareth Southgate, ma għamel l-ebda allegazzjoni diretta ta' razziżmu waqt il-konferenza tal-aħbarijiet tiegħu wara l-logħba. L-Assoċjazzjoni tal-Football Ingliża ma rrispondietx immedjatament għal talba għal kumment. Artiklu preċedenti Il-UEFA tiġġieled kontra l-pjani tat-Tazza tad-Dinja Artiklu li jmiss L-AFM twaqqaf żewġ bastimenti Tuneżini li kienu qed jistadu fl-ibħra Maltin